**LĒMUMS**

Liepājā

|  |  |
| --- | --- |
| 2023. gada 21. septembrī | Nr.325/10  (prot. Nr.10, 13.§) |

Par zemesgabala Vecā ostmalā, blakus

nekustamajam īpašumam Roņu ielā 2,

daļas nomu

Uz Liepājas valstspilsētas pašvaldībai piederoša zemesgabala Vecā ostmalā atrodas Aizsardzības ministrijas valdījumā esoša būve, kas tiek izmantota Nacionālo bruņoto spēku Jūras spēku vajadzībām. Pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9. un 17. punktu, Pievienotās vērtības nodokļa likuma 52. panta pirmās daļas 26. punktu un pārējas noteikumu 40. punktu, izskatot Aizsardzības ministrijas 2023. gada 23. augusta vēstuli Nr.MV-N/1728 "Par zemes vienības ar kadastra apzīmējumu 1700 030 0051 daļu", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 28. augusta priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Iznomāt Aizsardzības ministrijai (reģistrācijas Nr.90000022632; adrese: Krišjāņa Valdemāra iela 10/12, Rīga, LV-1473) zemesgabala Liepājā Vecā ostmalā (kadastra apzīmējums 1700 030 0051), blakus nekustamajam īpašumam Roņu ielā 2, daļu 252 kv.m platībā (pielikumā) ēkas (būves) nekustamā īpašuma Roņu ielā 2 (kadastra apzīmējums 1700 030 0014 026) apsaimniekošanai uz laiku līdz Liepājas speciālās ekonomiskās zonas pārvaldes valdījumā esošās būves Vecā ostmalā, kas piegulst nekustamajam īpašumam, būvei ar kadastra apzīmējumu 1700 030 0014 026, nojaukšanai, bet ne ilgāk kā uz 5 (pieciem) gadiem.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala Vecā ostmalā (kadastra apzīmējums 1700 030 0051) daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai;

2.3. nomnieks papildus nomas maksai nemaksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve (kods 09 06).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

5. Gadījumā, ja Aizsardzības ministrija viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |